b'\n_START_ARTICLE_\nArhit\n_START_SECTION_\n\xc5\xbdivljenje in delo\n_START_PARAGRAPH_\nArhit je bil Mnesagorov ali Histiejev sin. Nekaj \xc4\x8dasa ga naj bi u\xc4\x8dil tudi Filolaj. Bil je Evdoksov u\xc4\x8ditelj matematike, Platonov u\xc4\x8ditelj geometrije in u\xc4\x8ditelj v Atenah. Njegov in Evdoksov u\xc4\x8denec je bil Dejnostratov brat Menehmo. Arhit je spadal v skupino mlaj\xc5\xa1ih pitagorejcev. V svetu filozofije je najbolj znan po tem, da je vpeljal Platona v pitagorejstvo, ki je v ve\xc4\x8dji meri vplival na razvoj platonizma. To njuno sodelovanje je izpri\xc4\x8dano v Platonovih Pismih._NEWLINE_V\xc4\x8dasih Arhit velja za utemeljitelja matemati\xc4\x8dne mehanike._NEWLINE_Kakor je poro\xc4\x8dal Evtokij, je Arhit na svoj na\xc4\x8din re\xc5\xa1il problem podvojitve kocke z geometrijsko konstrukcijo v prostoru. Hipokrat je pred njim skr\xc4\x8dil problem na iskanje srednjih sorazmerij. Arhitova teorija razmerij je obdelana v VIII. knjigi Evklidovih Elementov._NEWLINE_Krivulja, ki jo je uporabil pri problemu podvojitve kocke se imenuje po njem Arhitova krivulja._NEWLINE_Dokazal je, da zmno\xc5\xbeek dveh zaporednih \xc5\xa1tevil nikoli ni kvadratno \xc5\xa1tevilo._NEWLINE_Pisal je o zvoku._NEWLINE_Poleg tega je bil sedemkrat izvoljen za tarentskega stratega.'